خۆشەویستی لە سەردەمی کۆرۆنادا

خۆشەویستی لە سەردەمی کۆرۆنادا فیلمێکی ڕۆمانسیی کۆمیدیی درامیێ کوردییە لە نووسین و دەرھێنانی شوان عەتووف. ھەریەکە لە ماھیر حەسەن، ئەحمەد جۆڵا، ڕێشان حەمۆ، محەممەد وریا، سروشت کامەران، سیروان جەمال، شوان کەریم، و ژاڵە ڕەسووڵ بە ڕۆڵی سەرەکی بەشدارن.

 کورتە 
فیلمەکە باس لە نەمانی خۆشەویستی و ماڵوێرانییەکان دەکات کە بەسەر مرۆڤایەتیدا ھاتن بەھۆی کۆرۆناوە.

 ئەکتەران 
 ماھیر حەسەن
 ئەحمەد جۆڵا
 ڕێشان حەمۆ
 محەممەد وریا
 ژاڵە ڕەسووڵ
 سروشت کامەران
 سیروان جەمال
 شوان کەریم
 دەشنێ موراد
 گەشبین سۆران (نینا سۆران)

 بەرھەمھێنان 
فیلمەکە لە ٢٦ی حوزەیرانی ٢٠٢٣ ڕاگەیەندرا، و لە ١ی ئابی ٢٠٢٣ لە سلێمانی دەست بە وێنەگرتنی کرا. فیلمەکە بە کامێرای ئەلێکسا ٣٥ی کۆمپانیای ئاری وێنە دەگیرێت، کە بۆ یەکەم جارە لە عێراق و کوردستان بەکاردێت، کە بە کوالێتیی ٤٬٦کەی وێنەدەگرێت. فیلمەکە بڕیارە لە ١٦ی حوزەیرانی ٢٠٢٤دا لە باشووری کوردستان و بەغدا پەخش کرا.

 بڵاوکردنەوە 
سەرەتا فیلمەکە بڕیار بوو لە جەژنی ڕەمەزانی ٢٠٢٤دا لە کوردستان و بەغدا پەخش بکرێت. بەڵام بەھۆی قەیرانی دارایی و پێنەدانی مووچە لە ھەرێمی کوردستان ئەوا بۆ دواخرا بۆ جەژنی قوربانی ٢٠٢٤.

 سەرچاوەکان 

 بەستەرە دەرەکییەکان 


پۆل:فیلمە کوردییەکان
پۆل:فیلمەکانی ٢٠٢٤